[pic] | ЕВРОПЕЙСКА КОМИСИЯ |

Брюксел, 23.6.2010

COM(2010)347 окончателен

2008/0192 (COD)

СТАНОВИЩЕ НА КОМИСИЯТА

съгласно член 294, параграф 7, буква в) от Договора за функционирането на Европейския съюз, относно предложените от Европейския парламент изменения в позицията на Съвета относно предложението за ДИРЕКТИВА НА ЕВРОПЕЙСКИЯ ПАРЛАМЕНТ И НА СЪВЕТА за прилагане на принципа на равно третиране на мъжете и жените, които извършват дейности в качеството на самостоятелно заети лица, и за отмяна на Директива 86/613/ЕИО

2008/0192 (COD)

СТАНОВИЩЕ НА КОМИСИЯТА

съгласно член 294, параграф 7, буква в) от Договора за функционирането на Европейския съюз, относно предложените от Европейския парламент изменения в позицията на Съвета относно предложението за ДИРЕКТИВА НА ЕВРОПЕЙСКИЯ ПАРЛАМЕНТ И НА СЪВЕТА за прилагане на принципа на равно третиране на мъжете и жените, които извършват дейности в качеството на самостоятелно заети лица, и за отмяна на Директива 86/613/ЕИО

1. Въведение

В член 294, параграф 7, буква в) от Договора за функционирането на Европейския съюз се предвижда, че Комисията трябва да представи становище относно измененията, предложени от Европейския парламент на второ четене. Комисията излага по-долу становището си относно 17-те предложени от Парламента изменения.

2. История на досието

На 3 октомври 2008 г. Комисията прие своето предложение за директива[1] и на същата дата го предаде на Европейския парламент и на Съвета, за да бъде прието по процедурата за съвместно вземане на решения съгласно член 251 от Договора за ЕО.

Европейският икономически и социален комитет даде становището си на 24 март 2009 г.

На 6 май 2009 г. Европейският парламент прие на първо четене законодателна резолюция, с която одобри предложението на Комисията, като внесе 28 изменения[2]. На пленарното заседание на Европейския парламент Комисията обяви, че може да приеме повечето от измененията изцяло или по същество.

В съответствие с член 251 от Договора за ЕО на 30 ноември 2009 г. Съветът постигна политическо споразумение по предложението и на 8 март 2010 г. официално прие своята позиция на първо четене[3].

На 22 март 2010 г. Комисията прие своето съобщение до Европейския парламент относно позицията на Съвета на първо четене[4].

3. Цел на предложението

С предложението на Комисията се цели изменение на законовата рамка на Общността в частта, която се отнася до прилагането на принципа на равно третиране на жените и мъжете по отношение на самостоятелно заетите лица и техните съпрузи.

С него се внасят съществени изменения по отношение на съществуващата директива от 1986 г. На първо място, с предложението се разширява обхватът на понятието за съпрузи, като в него се включват и партньорите, съжителстващи на семейни начала, доколкото последните са признати като такива от националното законодателство. На второ място, в предложението се предвижда, че с оглед на приноса си за семейния бизнес помагащите съпрузи на самостоятелно заети лица трябва да могат по свое искане да се ползват от социална закрила. И на последно място, в предложението се предвижда, че самостоятелно заетите жени и помагащите съпруги следва да имат право, по свое искане, на обезщетение при майчинство, което да им позволи да прекъсват своята професионална дейност за период с продължителност от най-малко 14 седмици.

4. Становище на Комисията относно предложените от Европейския парламент изменения

В своето съобщение относно позицията на Съвета на първо четене Комисията стигна до заключението, че, въпреки че признава, че позицията на Съвета на първо четене не съответства на някои основни елементи на нейното първоначално предложение, единственият начин да направи възможно продължаването на процедурата е да подкрепи становището на Съвета на първо четене.

Европейският парламент внесе ограничен брой изменения в становището на Съвета, насочени основно към внасяне на яснота в текста, а не толкова към промяна в неговия обхват. Гласуваните от Европейския парламент изменения бяха обсъдени и по тях бе постигнато съгласие по време на обсъжданията между двата съзаконодателя с подкрепата на Европейската комисия.

4.1. Изменения, приети от Комисията

Комисията приема всички гласувани от Европейския парламент изменения, тъй като те са в съответствие с общата цел на предложението.

5. Заключение

Съгласно член 293, параграф 2 от Договора за функционирането на Европейския съюз Комисията изменя предложението си в съответствие с измененията, гласувани от Европейския парламент на неговото пленарно заседание на 18 май 2010 г.

[1] COM(2008) 636.

[2] A6-0258/2009.

[3] Позиция (ЕС) № 8/2010, ОВ C 123, 12.5.2010 г., стр. 5.

[4] COM(2010) 99.